Vyželiai
Vyželiai – kaimas Zarasų rajono savivaldybėje, 8 km į pietvakarius nuo Salako, šalia Ažvinčių–Minčios girios ir Pratkūnų geomorfologinio draustinio. Seniūnaitijos centras. Praeina kelias  5325  Tolimėnai–Vyželiai–Nariūnai–Salakas , atšakos į Gatelius, Gulbinę. Kaime stovi tautodailės paminklas – stogastulpis (1990 m. pastatytas Juozo Verzos – sunykusio XIX a. stogastulpio kopija).